RKP: 32310

MB: 01229907

OIB: **62056292089**

Naziv obveznika: **SPOMEN GALERIJA IVANA MEŠTROVIĆA VRPOLJE**

Pošta i mjesto: 35210 Vrpolje

Ulica i kućni broj: Trg dr. Franje Tuđmana 12

Razina: 21

Šifra djelatnosti: 9102

Šifra općine: 514

# BILJEŠKE UZ FINANCIJSKE IZVJEŠTAJE

# za razdoblje 1. siječnja do 31. prosinca 2024. godine

Spomen galerija Ivana Meštrovića Vrpolje otvorena je 1972. godine u mjestu njegova rođenja s ciljem promicanja djela najvećeg hrvatskog kipara prve polovice 20. stoljeća. Osnovalo ju je Kulturno društvo „Ivan Meštrović“ Vrpolje u čijem je sastavu djelovala do 1994. kad su Rješenjem Ministarstva prosvjete i kulture RH osnivačka prava prenesena na Brodsko-posavsku županiju. Osnivač je 1996. godine donio odluku o osnivanju javne ustanove u kulturi.

Od otvorenja do današnjih dana Galerija usko surađuje s Muzejima Ivana Meštrovića, krovnom institucijom koja skrbi o Darovnici Ivana Meštrovića hrvatskoj državi i čija djela su predstavljena i u stanom postavu Spomen galerije. Djela u Spomen galeriji (35 skulptura i reljefa u gipsu i bronci), četiri Meštrovićeva rada u crkvi u kojoj je umjetnik kršten, te još dva u školi koja nosi umjetnikovo ime, čine vrijednu zbirku Meštrovićeva stvaralaštva u ovom dijelu Hrvatske.

U ustanovi su zaposlene 2 osobe koje obavljaju sav posao – ravnatelj na mandatno razdoblje (obavlja i posao kustosa) i administrativni referent i informator koji obavlja ostale poslove.

Temeljna djelatnost je predstavljanje djela Ivana Meštrovića (stručna vodstva za grupne posjete) organizacija povremenih izložaba i programa (predstavljanje knjiga, koncerti) vezanih uz Ivana Meštrovića i Vrpolje.

Protekle godine ustanova je organizirala programe Noć muzeja, Dan otvorenih vrata, edukativne radionice za učenike i izložbene programe, te surađivala s Općinom Vrpolje i udrugama s njezinog područja u provedbi kulturnih programa. Godinu je obilježio i značajan pad broj organiziranih učeničkih posjeta što se odrazilo i na smanjenje ostvarenja prihoda ustanove od vlastite djelatnosti. Cijena ulaznica tijekom 2024. godine nije se mijenjala i iznosile su 3,00 i 1,50 eura.

Spomen galerija je proračunski korisnik i posluje preko jedinstvenog računa Županijske riznice Brodsko-posavske županije.

**Obrazac PR-RAS:**

**PRIHODI POSLOVANJA**

**Prihodi poslovanja** šifra 6

|  |  |  |  |  |  |
| --- | --- | --- | --- | --- | --- |
| **Račun** | **Opis** | **šifra** | **2023.** | **2024.** | **Indeks** |
| **6** | **PRIHODI POSLOVANJA** | 6 | **58.518,62** | **68.881,56** | **117,71** |
| **63** | Pomoći iz inozem. i subj. unutar opće države | 63 | **202,58** | **0,00** | **0,00** |
| 638 | Pomoći temeljem prijenosa EU sredstava | 6381 | 202,58 | 0,00 | 0,00 |
| **66** | Prihodi od prodaje proiz. i roba, usluga i don. | 66 | **1.951,46** | **1.272,50** | **62,21** |
| 661 | Prihodi od prodaje proizv. i roba te usluga | 661 | **1.951,46** | **1.272,50** | 62,21 |
| 6614 | Prihodi od prodaje proizvoda i roba | 6614 | 101,61 | 98,00 | 96,45 |
| 6615 | Prihodi od prodaje usluga | 6615 | 1.849,85 | 1.174,50 | 63,49 |
| **65** | Prihodi po posebnim propisima | 65 | **0,00** | **80,00** | 0,00 |
| 652 | Ostali nespomenuti prihodi | 652 | 0,00 | 80,00 | 0,00 |
| **67** | Prihodi iz nadležnog proračuna i od HZZO | 67 | **56.364,58** | **67.529,06** | **119,81** |
| 6711 | Prihodi iz nadležnog proračuna | 6711 | 56.364,58 | 67.305,08 | 119,41 |
| 6712 | Prihodi iz nadležnog proračuna za nef. im | 6712 | 0,00 | 223,98 | 0,00 |

Spomen galerija Ivana Meštrovića Vrpolje kao proračunski korisnik tijekom 2024. godine ostvarila je ukupne prihode u iznosu od **68.881,56** eura iz nekoliko izvora.

**Pomoći iz inozemstva i od subjekata unutar općeg proračuna** šifra 63

Izostale su jer je provedba EU projekta Izgradnja Kulturno-turističkog centra „Eko-etno kuća u Vrpolju“ u kojemu je ustanova sudjelovala kao partner Općini Vrpolje završila prethodne godine.

**Prihodi od prodaje proizvoda i roba te pruženih usluga i donacija** šifra 66

Prihodi od prodaje proizvoda i pruženih usluga (publikacije, ulaznice) ostvareni su u iznosu od 1.272,50 eura i znatno su manji u odnosu na prethodnu godinu. Odnose se na 98,00 eura prihoda od prodanih publikacija te 1.174,50 eura prihoda od prodanih ulaznica. Uz smanjenje broja posjetitelja kao i znatnog broja besplatnih posjeta tomu je pridonijela i niska cijena ulaznica od 3,00 odnosno 1,50 eura.

**Prihodi iz nadležnog proračuna i od HZZO-a na temelju ugovora** šifra 67

Najveći dio prihoda u iznosu od 67.529,06 eura ostvaren je iz proračuna osnivača Brodsko-posavske županije kao prihod za financiranje rashoda poslovanja korisnika proračuna u iznosu od 67.305,08 eura i povećani su u odnosu na prethodnu godinu zbog porasta plaća zaposlenika. Za nabavku neophodne uredske opreme i namještaja iz ovog je izvora ostvaren prihod u iznosu od 223,98 eura.

**RASHODI POSLOVANJA**

**Rashodi poslovanja** šifra 3

Rashodi poslovanja ustanove ostvareni su u iznosu od 69.370,20 eura i veći su od prošlogodišnjih zbog povećanja rashoda za zaposlene.

|  |  |  |  |  |  |
| --- | --- | --- | --- | --- | --- |
| **Račun** | **Opis** | **šifra** | **2023.** | **2024.** | **Index** |
| 3 | RASHODI POSLOVANJA | 3 | 58.495,04 | 69.370,20 | 118,59 |
| 31 | Rashodi za zaposlene | 31 | 48.884,49 | 59.623,17 | 121,97 |
| 32 | Materijalni rashodi | 32 | 9.610,55 | 9.747,03 | 101,42 |

**Rashodi za zaposlene** šifra 31

Rashodi za zaposlene ostvareni u iznosu 59.623,17 eura i veći su u odnosu na prethodno razdoblje zbog porasta plaća i povećanja broja neoporezivih dodataka za zaposlene.

**Plaće za redovan rad** šifra 311

Ostvarene su u iznosu od 47.865,94 eura i veće su u odnosu na prethodnu godinu zbog povećanja osnovice s 567,83 eura na 681,40 eura od sredine srpnja 2024. godine.

**Ostali rashodi za zaposlene** šifra 312

Ostvareni u iznosu od 3.859,33 eura veći su u odnosu na prethodno razdoblje jer je tijekom godine došlo do povećanja iznosa neoporezivih primitaka (topli obrok i božićnica). Tijekom godine isplaćene su i dvije jubilarne nagrade.

**Doprinosi na plaće** šifra 313

Povećanje rashoda za plaće pratilo je i povećanje rashoda za doprinose za obvezno zdravstveno osiguranje koji su isplaćeni u iznosu od 7.897,90 eura.

**Materijalni rashodi** šifra 32

Materijalni rashodi ostvareni su u iznosu od 9.747,03 eura i zadržani su na razini prethodnog razdoblja s promjenama u strukturi.

**Naknade troškova zaposlenima -** šifra 321 ostvarene su u iznosu od 2.296,69 eura, i manje su u odnosu na prethodno razdoblje zbog nove odluke osnivača o priznavanju troškova prijevoza, kao i činjenice da su izostali rashodi za službena putovanja.

**Rashodi za materijal i energiju** - šifra 322ostvareni u iznosu od 2.097,94 eura i manji su u odnosu na prethodno razdoblje. Povećanje je na uredskom materijalu (poskupljenje tonera) dok su smanjeni rashodi za energiju (racionalno trošenje) i materijal i dijelove za tekuće i investicijsko održavanje.

**Rashodi za usluge** - šifra 323ostvareni u iznosu od 4.521,70 eura i veći su u odnosu na prethodno razdoblje.

Usluge telefona, pošte i prijevoza ostvarene u iznosu od 394,43 eura i manje su u odnosu na prethodno razdoblje zbog manjih rashoda za poštarine. (šifra 3231)

Usluge tekućeg i investicijskog održavanja ostvarene u iznosu 662,50 eura i manje su, iako je tijekom godine izvršeno ličenje tri manja prostora, zaštita ulaznih vrata i rukohvata te je zamijenjena jedna stropna svjetiljka. (šifra 3232)

Rashodi za promidžbu i informiranje ostvareni su u iznosu od 739,28 eura i znatno su veći u odnosu na prethodno razdoblje jer su uz rashode za medijsko praćenje programa u iznosu od 385,52 eura ostvareni rashodi za promociju ustanove u iznosu od 353,76 eura. (šifra 3233)

Komunalne usluge ostvarene u iznosu od 55,66 eura, i veće su u odnosu na prethodno razdoblje, zbog rashoda za opskrbu vodom koju ustanova plaća od kraja 2023. godine. (šifra 3234)

Ostvarenje zakupnina i najamnina odnosi se na licence za godišnje korištenje određenih programskih rješenje (Fina, antivirusni program…) i zakup smještaja web stranice na server u iznosu od 222,73 eura i veći su licencu korištenja e-računa. (šifra 3235)

Tijekom godine nisu ostvareni rashodi za intelektualne i osobne usluge jer su usluge javnog bilježnika pogrešno u cijelosti knjižene na pristojbe i naknade. (šifra 3237)

Računalne usluge ostvarene u iznosu 1.840,67 eura veće su u odnosu na prethodno razdoblje zbog porasta cijene održavanja muzejskog programa M++. (šifra 3238)

Ostale usluge ostvarene u iznosu od 606,43 eura i bilježe smanjenje sukladno broju programa i tisku kataloga, plakata i pozivnica za iste. (šifra 3239)

**Ostali nespomenuti rashodi poslovanja** šifra 329 - ostvareni u iznosu od 830,70 eura i bitno su veći u odnosu na prethodno razdoblje.

Rashodi za premije osiguranja ostvareni u iznosu od 288,40 eura povećani su zbog plaćanja posebnih premija za dva posuđena rada u iznosu od 212,55 eura, dok su premije osiguranja djelatnika ostale nepromijenjene u iznosu od 75,85 eura. (šifra 3292)

Reprezentacija je ostvarena za osvježenje prilikom radionica za djecu u iznosu od 21,43 eura. (šifra 3293)

Veliki iznos ostvaren je za pristojbe i naknade 331,53 eura jer je protekle godine promijenjen statut i izvršena promjena upisa u sudski registar kao i za ravnatelja (šifra 3295)

Ostali nespomenuti rashodi ostvareni su u iznosu od 109,34 eura i veći su u odnosu na prethodno razdoblje. (šifra 3299)

**Ukupni rashodi poslovanja** šifra ZOO5

Ukupni rashodi poslovanja ostvareni su u iznosu 69.370,20 eura i povećani su zbog rashoda za zaposlene te je ostvaren manjak prihoda poslovanja u iznosu od 488,64 eura.

**Manjak prihoda poslovanja preneseni** šifra 92211

Manjak prihoda preneseni u iznosu od 883,30 eura iz prethodne godine.

**RASHODI ZA NABAVU NEFINANCIJSKE IMOVINE**

**Rashodi** za nabavu nefinancijske imovine šifra 4

Rashodi za nabavu nefinancijske imovine ostvareni su u iznosu od 283,36 eura i smanjeni su u odnosu na prethodno razdoblje.

|  |  |  |  |  |  |
| --- | --- | --- | --- | --- | --- |
| **Račun** | **Opis** | **šifra** | **2023.** | **2024.** | **Index** |
| 4 | RASHODI za nabavu nefinancijske imovine | 4 | 905,69 | 283,36 | 31,30 |
| 422 | Postrojenja i oprema | 422 | 808,75 | 283,36 | 35,00 |
| 424 | Knjige, umj. djela i ost. izložb.vrijednosti | 424 | 96,94 | 0,00 | 0,00 |

**Rashodi za nabavu nefinancijske imovine** šifra 42

Rashodi za nabavu nefinancijske imovine ostvareni iznosu od 283,36 eura odnose se na kupovinu jednog multifunkcijskog pisača i dvije stolice.

**Ukupni prihodi i primici** šifra X678ostvareni su u iznosu od 68.881,56 eura i veći su u odnosu na prethodno razdoblje.

**Ukupni rashodi i izdaci** šifra Y345ostvareni su u iznosu od 69.653,56 eura i veći su u odnosu na prethodno razdoblje.

**Manjak prihoda i primitaka** šifra Y005ostvaren je u iznosu od 772,00 eura.

**Manjak prihoda i primitaka – preneseni** iznosi 843,30 eura

**Manjak prihoda i primitaka za pokriće u sljedećem razdoblju** šifra Y006ostvaren je u iznosu od 1.615,30 eura.

**Obrazac B I L A N C A**

**Imovina** šifra B001

Vrijednost imovine ustanove na dan 31. prosinca 2024. iznosi 59.372,12 eura i manja je u odnosu na prethodno razdoblje.

**Nefinancijska imovina** šifra B002

Nefinancijska imovina iznosi 55.495,71 euro i smanjena je u odnosu na prethodno razdoblje.

Vrijednost uredske opreme i namještaja smanjena je i iznosi 19.420,92 eura (kupljen pisač i dvije stolice, isknjiženo pokvareno računalo).

Izvršen je obračun ispravka vrijednosti građevinskih objekata (šifra 02921) postrojenja i opreme (šifra 02922) i nematerijalne proizvedene imovine (šifra 02926)

Povećana je vrijednost knjiga i iznosi 3.707,74 eura za knjige stečene darom tijekom 2024. godine koje su uvedene u imovinu.

**Sitni inventar u upotrebi** šifra 042 i 049

Vrijednost sitnog inventara u upotrebi neznatno je povećana i iznosi 2.325,92 eura.

**Financijska imovina** šifra 1

Financijska imovina iznosi 3.831,41 eura i neznatno je veća u odnosu na prethodno razdoblje.

**Potraživanja proračunskih korisnika za prihode uplaćene u proračun** šifra 167

Potraživanja za prihode iz proračuna odnose se na preneseni višak vlastitih prihoda proračunskog korisnika uplaćenih u proračun u iznosu od 3.831,41 eura i veća su u odnosu na prethodno razdoblje za ostvareni višak vlastitih prihoda u 2024. godini.

**Obveze** šifra 2

Obveze bilježe značajno povećanje u odnosu na prethodnu godinu i iznose 5.446,71 eura. Uvjetovano je povećanjem obveza za zaposlene (povećanje plaća).

**Manjak prihoda** šifra 9222

Evidentirani manjak prihoda iznosi 1.615,30 eura i veći je u odnosu na prethodno razdoblje, od čega manjak prihoda poslovanja iznosi 1.331,94 eura, a manjak primitaka od nefinancijske imovine 283,36 eura.

**Izvanbilančni zapisi** šifra 991 i 996

Tuđa imovina dana na korištenje u ukupnom iznosu od 36.825,74 eura, a čini je 14 posuđenih umjetničkih djela Ivana Meštrovića izloženih u stalnom postavu Spomen galerije od njezina otvorenja 1972. godine.

**Obvezne bilješke uz Bilancu**

1. Ustanova nema ugovornih odnosa koji bi mogli postati obveza ili imovina.
2. Ustanova nema sudskih sporova.

**Obrazac RAS-funkcijski**

**Bilješka uz šifru 082**

Ukupni rashodi prema funkcijskoj klasifikacije iznose 69.653,56 eura i veći su u odnosu na prethodno izvještajno razdoblje iz ranije navedenih razloga.

**Obrazac P-VRIO**

Ostvarene promjene u obujmu imovine procijenjene vrijednosti od 248,96 eura i odnose se na knjige dobivene tijekom 2024. godine na dar kao i stečene međumuzejskom razmjenom koje su uvedene u imovinu ustanove.

**Obrazac OBVEZE**

**Bilješka uz V002 povećanje obveza u izvještajnom razdoblju**

Obveze na dan 1. siječnja 2024. iznosile su 4.601,87 eura (šifra V001). Povećanje obveza u izvještajnom razdoblju iznosi 69.653,56 eura (V002), a podmirene obveze u izvještajnom razdoblju iznose 68.808,72 eura. (V004)

**Bilješka uz V006 stanje obveza na kraju izvještajnog razdoblja**

Obveze na dan 31. prosinca 2024. iznose 5.446,71 euro (V006). Odnose se na nedospjele obveze za rashode poslovanja, plaće i materijalne troškove (ND23) i podmirene su u siječnju 2025. do podnošenja ovog izvješća.

Osoba za kontakt: Suzana Bilić Vardić

ZAKONSKI PREDSTAVNIK

M.P.

Urbroj: 23/2025

Vrpolje, 29. siječnja 2025. Suzana Bilić Vardić